stanford-oval/wikipedia huggingface dataset:
Daniel Bazán Vera

| Henkilötiedot |
| --- | --- | --- | --- |
Koko nimi: Eduardo Daniel Bazán Vera
Syntymäaika: 5. toukokuuta 1973 (ikä 51)
Syntymäpaikka: Corrientes, Argentiina
Pelipaikka: hyökkääjä
Pituus: 187 cm
Seurat
| Vuodet | Seura | O | (M) |
| 1993–1995 | Almirante Brown | 12 | (4) |
| 1995–1996 | Germinal Rawson | 29 | (11) |
| 1996–1997 | Olimpo de Bahía Blanca | 20 | (3) |
| 1997 | Defencia y Justicia | 13 | (1) |
| 1998 | Santiago Morning | 13 | (1) |
| 1998–1999 | CA Temperley | 38 | (28) |
| 1999–2000 | Olimpo de Bahía Blanca | 36 | (15) |
| 2000–2002 | Almirante Brown | 53 | (42) |
| 2001 | → CA Atlanta (laina) | 12 | (2) |
| 2002–2003 | FC Inter | 21 | (0) |
| 2003 | → VG-62 | 1 | (0) |
| 2004 | Almirante Brown | 36 | (12) |
| 2004–2006 | Unión de Santa Fe | 65 | (35) |
| 2006–2007 | Tristán Suárez | 62 | (46) |
| 2007 | Club Almagro | 6 | (3) |
| 2008 | Atlético de Rafaela | 17 | (5) |
| 2008–2009 | CA Temperley | 26 | (10) |
| 2009–2011 | Almirante Brown | 68 | (26) |
| 2011 | Gimnasia y Tiro | 10 | (2) |
| 2012–2013 | Tristán Suárez | 53 | (26) |
| Yhteensä | Yhteensä | 591 | (272) |
 Seurajoukkueuran tilastot kattavat vain kansalliset sarjat.
Eduardo Daniel Bazán Vera (s. 5. toukokuuta 1973 Corrientes, Argentiina) on entinen argentiinalainen jalkapalloilija. Hän oli pelipaikaltaan hyökkääjä.
Bazán Vera on edustanut urallaan kotimaassaan myös Almirante Brownia, Germinalia, Olimpoa, Defensa y Justiciaa, Temperleytä, Atlantaa, Unión de Santa Fetä, Tristán Suárezia, Almagroa ja Atlético Rafaelaa. Kotimaansa ulkopuolella hän on edustanut chileläistä Santiago Morningia vuonna 1998 ja suomalaista Inter Turkua, jossa hän pelasi kahdeksan Veikkausliiga-ottelua kaudella 2002 ja 13 kaudella 2003. Maalinteossa hän ei Veikkausliigassa onnistunut.
Eamonn Coghlan

| Mitalit | Mitalit | Mitalit |  |
| --- | --- | --- | --- |
|  Eamonn Coghlan (2008) |  Eamonn Coghlan (2008) |  Eamonn Coghlan (2008) |  |
Maa:   Irlanti
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Helsinki 1983 | 5 000 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Praha 1978 | 1 500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Wien 1979 | 1 500 m |  |
Eamonn Coghlan (s. 24. marraskuuta 1952 Drimnagh, Irlanti) on irlantilainen entinen kestävyys- ja keskimatkojen juoksija.
Coghlan aloitti juoksuharrastuksen nuoruudessaan ja voitti Leinsterin college-mestaruuden vuonna 1970. Seuraavana vuonna hän voitti Irlannin opiskelijamestaruuden 1 500 ja 5 000 metrin juoksussa ja sai stipendin Villanovan yliopistoon, jossa häntä alkoi valmentaa Jumbo Elliott. Coghlan juoksi ensimmäisen kerran mailin alle neljässä minuutissa vuonna 1975 tehden uuden Irlannin ennätyksen ajalla 3.53,2.
Coghlan oli tunnettu siitä, että hän menestyi erityisen hyvin sisäradoilla. Hän voitti Wanamaker Mile -juoksukilpailun New York Cityn Madison Square Gardenissa seitsemän kertaa. Ulkoradoilla hän sijoittui neljänneksi 1 500 metrillä Montrealin olympialaisissa 1976, voitti EM-hopeaa 1 500 metrilä Prahan EM-kisoissa 1978 ja lopulta maailmanmestaruuden Helsingin MM-kisoissa 1983 5 000 metrillä.
Coghlan paransi moneen otteeseen mailin juoksun sisäratojen maailmanennätystä. Vuonna 1979 hän juoksi ajat 3.55 ja 3.52,6. 20. helmikuuta 1981 hän juoksi San Diegossa ajan 3.50,6. 27. helmikuuta 1983 hän juoksi New Jerseyssä ensimmäisenä miehenä hallissa alle 3.50 saavuttaen ajan 3.49,78, joka säilyi maailmanennätyksenä aina vuoteen 1997 saakka, kunnes Hicham el-Guerrouj voitti sen juoksemalla 3.48,45. Coghlanin aika on edelleen maailmantilaston toisena ja se on nopein Yhdysvalloissa juostu maili (tilanne heinäkuu 2006). 1987 Coghlan juoksi uuden 2 000 metrin juoksun sisäratojen maailmanennätyksen ajalla 4.54,07, joka säilyi ennätyksenä vuoteen 1998, jolloin Haile Gebrselassie paransi sitä aikaan 4.52,86. Coghlan jatkoi juoksu-uraansa pitkään ja juoksi 1994 ensimmäisenä yli 40-vuotiaana mailin alle neljässä minuutissa. Nykyisin hän työskentelee varainkeräyksen johtajana Our Lady's Hospital -sairaalassa. Hän on ajoittain valmentanut irlantilaisia juoksijoita.
Miesten 5 000 metrin juoksun maailmanmestarit
Durhamin linna

| Durhamin linna |
| --- | --- |
 Durhamin linna
Sijainti:   Durham, Englanti, Yhdistynyt kuningaskunta
Rakennustyyppi:  normannilinna
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Durhamin linna on normannilinna Durhamissa, Koillis-Englannissa. Se sijaitsee Wearjoen rannalla, kukkulan huipulla, vastapäätä Durhamin katedraalia. Yhdessä nämä kaksi 1000-luvun rakennusta ovat Unescon maailmanperintökohde.
Linna rakennettiin 1000-luvulla suojelemaan Durhamin piispaa villien englantilaisten hyökkäyksiltä normannivalloituksen jälkeisinä levottomina aikoina. Se on hieno esimerkki normannien suosimasta rakennustyylistä, jossa linnoitus rakennettiin keinotekoisen kukkulan huipulle, maa kukkulaan otettiin ojasta, josta tuli vallihauta, ja kukkulan juurelle tehtiin muurin suojaama piha. Normanniajoilta on säilynyt linnan kahdesta kappelista vanhempi. Se on rakennustyyliltään pikemminkin saksien rakennusten kaltainen, mikä johtunee linnan rakennukseen osallistuneista sakseista.
Durhamin linna
1300-luvulla piispa Anthony Beck rakennutti linnaan valtavan salin, joka oli Englannin suurin linnansali, kunnes piispa Richard Fox lyhennytti sitä 1400-luvun lopulla. Se on edelleen 14 metriä korkea ja yli 30 metriä pitkä.
Linna lahjoitettiin 1837 vasta perustetulle Durhamin yliopistolle, ja se toimii edelleen opiskelijoiden majoitustilana. Opiskelijat syövät illallisensa massiivisessa linnansalissa, kellarissa on baari ja linnan muissa tiloissa makuuhuoneita ja kirjasto. Lomien aikana opiskelija-asunnot toimivat kesähotellina.
Dāvis Bertāns

| Dāvis Bertāns |
| --- | --- |

Henkilötiedot
Koko nimi:  Dāvis Bertāns
Syntynyt: 12. marraskuuta 1992 (ikä 31) Valmiera, Latvia
Kansalaisuus:   Latvia
Koripalloilija
Pelipaikka:  Iso laitahyökkääjä
Pituus:  208 cm
Paino:  102 kg
Nyk. joukkue:  Washington Wizards
Sarja:  NBA
NBA-varaus:  42. varaus 2011 (Indiana Pacers)
Pelaajaura
Seurajoukkueet
2007–2008 2008–2010 2009 2009 2010 2010–2012 2012–2014 2014–2016 2016–2019 2016–2017 2019–:  Kadeti II BAA Riga ASK Rīga Keizarmezs Barons LMT KK Olimpija KK Partizan Saski Baskonia San Antonio Spurs → Austin Toros Washington Wizards
Maajoukkueet
:   Latvia
Aiheesta muualla
FIBA
Dāvis Bertāns (s. 12. marraskuuta 1992 Valmiera) on latvialainen koripalloilija, pelipaikaltaan iso laitahyökkääjä. Hän on pelannut urallaan muun muassa NBA:ssa ja Espanjan sekä Serbian pääsarjoissa. Serbiassa hän voitti KK Partizanissa kolmesti maan mestaruuden. Bertāns on pelannut myös Latvian maajoukkueessa.
Elämä ja ura

Bertāns aloitti koripalloilijanuransa kotimaassaan. Vuonna 2010 hän siirtyi slovenialaiseen KK Olimpijaan ja vuonna 2012 serbialaiseen KK Partizaniin jossa voitti kolme Serbian mestaruutta ja kertaalleen Serbian cup-mestaruuden sekä Adrianmeren liigan mestaruuden. Vuonna 2014 Bertāns siirtyi Espanjan pääsarjaan Saski Baskoniaan.
Slovenian-aikanaan vuonna 2011 Indiana Pacers varasi Bertānsin NBA:han 42. vuorolla kesän varaustilaisuudessa. Hänen varausoikeutensa kaupattiin nopeasti yhdessä Kawhi Leonardin kanssa San Antonio Spursiin. Vuosina 2016–2019 Bertāns pelasi Spursissa, ja kesällä 2019 hän siirtyi Washington Wizardsiin.
Bertāns on kuulunut myös Latvian miesten maajoukkueeseen, jota hän on edustanut muun muassa vuosien 2011 ja 2017 EM-kilpailuissa. Vuoden 2017 EM-kilpailuissa Latvia sijoittui viidenneksi.
Bertānsin isoveli Dairis Bertāns on myös Latvian maajoukkueessa ja NBA:ssa pelannut koripalloilija.
Aiheesta muualla

Profiili FIBA Archive (englanniksi)
Profiili NBA (englanniksi)
Dominique D’Onofrio

| 0 | 1 | 2 |
| --- | --- | --- |

Henkilötiedot
Syntymäaika: 18. huhtikuuta 1953
Syntymäpaikka: Castelforte, Latium, Italia
Kuolinaika: 12. helmikuuta 2016 (62 vuotta)
Kuolinpaikka: Buenos Aires, Argentiina
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1974–1975 1975–1976 1976–1977 1977–1982 |  RRFC Montegnée  Ans FC  RJS Bas-Oha  Ans FC |  |
Valmennusura
1994–1995 1995–1996 1996–1997 2000–2001 2002–2006 2010–2011:  Tilleur Saint-Nicolas  RFC Union La Calamine  RRFC Montegnée  Standard Liège  Standard Liège  Standard Liège
Dominique D’Onofrio (18. huhtikuuta 1953 Castelforte, Latium, Italia – 12. helmikuuta 2016 Buenos Aires, Argentiina) oli italialais-belgialainen jalkapallovalmentaja ja jalkapalloilija.
Ura

D’Onofrion pelaajaura Belgiassa jäi vaatimattomaksi ja hän pelasi alasarjojen joukkueissa, kunnes lopetti aktiiviuransa 29-vuotiaana 1982. Valmennusuransa D’Onofrio aloitti 1994 pienessä RFC Tilleur-Saint-Nicolas’n joukkueessa. Hän valmensi Liègen lähiöjoukkueita vuoteen 1997 saakka. Seuraavana vuonna hän siirtyi kaupungin mahtiseura Standard Liègen organisaatioon, jossa hän toimi ensin nuorten valmentajana. Joulukuussa 2000 hän nousi Standardin päävalmentajaksi ja luotsasi seuraa kolmessa ottelussa, kunnes teki tammikuussa 2001 tilaa Michel Preud’hommelle.
D’Onofrio palasi nuorisovalmentajaksi, mutta palasi jo syyskuussa 2002 edustusjoukkueen peräsimeen Robert Waseigen saatua potkut katastrofaalisen kauden alun vuoksi. Hän luotsasi Standardin kauden päätteeksi seitsemänneksi ja jatkoi tehtävässään myös seuraavalla kaudella. Standard oli mukana kärkipään kamppailussa, mutta jäi lopulta kolmanneksi ja hävisi mestaruuden voittaneelle RSC Anderlechtille 16 pistettä. Kaudella 2004–2005 Standard oli jälleen mukana kärkikahinoissa, mutta mestaruuden tavoitteleminen jäi haaveeksi. Toukokuussa 2005 tylsästä pelitavastaan kritisoitu ja kannattajien epäsuosioon joutunut D’Onofrio jätti tehtävänsä. Seura ei kuitenkaan löytänyt seuraajaa D’Onofriolle, joka palasi valmentajaksi muutama viikko eronsa jälkeen. Hän jatkoi tehtävässään kauden 2005–2006 loppuun ja johdatti Standardin liigassa hopealle viisi pistettä Anderlechtin perässä.
Kesällä 2006 D’Onofrio siirtyi valmentajantehtävistä urheilutoimenjohtajaksi ja syyskuussa hän seurasi päävalmentajaksi siirtynyttä Preud’hommea teknisenä johtajana. Preud’hommen valmentajakaudella D’Onofrion toimiessa teknisenä johtajana Standard palasi kaudella 2007–2008 mestaruuskantaan 25 vuoden tauon jälkeen ja uusi mestaruutensa seuraavalla kaudella.
Helmikuussa 2010 D’Onofriosta tuli jälleen seuran päävalmentaja László Bölönin potkujen jälkeen.  Hän jatkoi päävalmentajana myös kaudella 2010/11 ja luotsasi Standardin Belgian liigassa hopealle. Valmennusuran ensimmäinen pokaali tuli Belgian cupissa, jonka finaalissa Standard kukisti KVC Westerlon 2–0. Kauden menestyksestä huolimatta D’Onofrio jätti päävalmentajan tehtävät kauden päätteeksi.
D’Onofrio kuoli sydämenpysähdykseen 62-vuotiaana Buenos Airesissa 12. helmikuuta 2016.
Meriitit

Belgian cup: 2011
Durban (täsmennyssivu)

Durban voi tarkoittaa seuraavia:
Maantiede

Durban, satamakaupunki Etelä-Afrikassa KwaZulu-Natalin maakunnassa
Durban, kunta Ranskassa Gersin departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Durban”, voi hakea sivunnimihaulla, laajalla sivunnimihaulla tai tekstihaulla.
Dominique Rüegg

| Dominique Rüegg> Henkilötiedot |
| --- | --- |
Syntynyt: 5. helmikuuta 1996 (ikä 28) St. Gallenkappel, Sveitsi
Kansalaisuus:   Sveitsi
Jääkiekkoilija
Pelipaikka:  hyökkääjä
Maila:  vasen
Pituus:  174 cm
Paino:  75 kg
Seura
Seura:  Leksands IF
Sarja:  SDHL
Pelinumero:  22
Pelaajaura
Pääsarjaura:  2013–
Aik. seurat:  SC Weinfelden (SWHL A)   ZSC Lions (SWHL A)
Dominique Rüegg (s. 5. helmikuuta 1996 St. Gallenkappel) on sveitsiläinen jääkiekkoilija, joka edustaa ruotsalaista SDHL-joukkue Leksands IF:ää.
Ura

Rüegg debytoi Sveitsin naisten pääsarjassa kaudella 2013-2014, jolloin hän pelasi SC Weinfeldenin paidassa yhdeksän ottelua tehoin 3+1=4. Seuraavalla kaudella hän pääsi ensimmäisen kerran edustamaan Sveitsin maajoukkuetta maailmanmestaruuskilpailuissa. Rüegg pelasi turnauksessa neljä ottelua ilman tilastomerkintöjä.
Kaudeksi 2015-2016 Rüegg siirtyi ZSC Lionsiin, jossa voitti Sveitsin mestaruuden seuraavina kolmena vuonna peräkkäin. Vuonna 2018 hänet valittiin edustamaan Sveitsiä Pyeongchang talviolympialaisissa, joissa joukkue sijoittui viidenneksi. Rüegg pelasi turnauksessa kuusi ottelua, joissa sai kaksi syöttöpistettä sekä yhden rangaistuksen.
Rüegg toimi kaudella 2018-2019 Lionsin kapteenina. Tehtyään 20 ottelussa 22 maalia hän sijoittui koko liigan maalipörssin neljänneksi. Seuraavalla kaudella Rüegg voitti liigan maali- sekä pistepörssin tehtyään 19 runkosarjaottelussa tehot 28+17=45.
Toukokuussa 2020 Ruotsin pääsarjassa pelaava Leksands IF ilmoitti tehneensä Rüeggin kanssa yksivuotisen sopimuksen.
Durban (Gers)

| Durban |
| --- | --- |
 Yleisnäkymä kunnasta
 Durban
 Koordinaatit: 43°32′23″N, 0°34′44″E 
Valtio:  Ranska
Alue:  Occitanie
Departementti:  Gers
Arrondissementti:  Mirande
Pinta-ala:  
 – Kokonaispinta-ala:  17,4 km²
Väkiluku (2019):  138 
 – Väestötiheys:  7 as./km²
Kunnan numero:  32118
Infobox OKVirheellinen NIMI-arvo: 
Durban on kunta Lounais-Ranskassa Gersin departementissa Occitanien alueella. Se sijaitsee noin 18 kilometriä Miranden kaupungista itään.
Tuulimylly ja leipomo
Vuonna 2018 kaupungin aloitteesta rakennettiin tuulimylly 270 metriä korkean mäen laelle. Paikalliset käsityöläiset rakensivat sen paikallisista materiaaleista. Tuulimyllyn runko on kiveä ja 360 astetta pyörivä yläosa tehtiin puusta. Tuulimyllyssä jauhetaan viljaa, ja sen viereen on rakennettu myös leivinuuni ja leipomo, joissa voidaan valmistaa leipää tuulimyllyssä jauhetusta jauhosta.
Aiheesta muualla

Kuvia tai muita tiedostoja aiheesta Durban (Gers) Wikimedia Commonsissa
Daniel Bedingfield

Daniel John Bedingfield (s. 3. joulukuuta 1979) on uusiseelantilaislähtöinen, lapsena Britanniaan muuttanut pop-laulaja ja -laulunkirjoittaja. Hän on Natasha ja Nikola Bedingfieldin veli.
Bedingfieldin hitti "Gotta Get Thru This" nousi joulukuussa 2001 brittilistojen ykköseksi. Hän on sen jälkeen julkaissut kaksi listaykkössingleä ("If You're Not The One", "Never Gonna Leave Your Side"). Debyyttialbumi Gotta Get Thru This julkaistiin vuonna 2002, ja se nousi brittilistojen toiselle sijalle.
Vuonna 2003 Bedingfield esiintyi vierailevana artistina Delirious?in albumilla World Service.
Bedingfield joutui 1. tammikuuta 2004 vakavaan auto-onnettomuuteen, jossa hän sai vammoja pään alueelle ja kaulaan. Uudessa-Seelannissa vanhempiaan tapaamassa ollut muusikko oli toipilaana puolisen vuotta.
Bedingfieldin toinen albumi oli marraskuussa 2004 julkaistu Second First Impression.
Aiheesta muualla

Viralliset sivut (Arkistoitu – Internet Archive) (englanniksi)
Dmitri Ivanovitš

Tsarevitš Demetrius (Dmitri), Mihail Nesterovin historiamaalaus vuodelta 1899.
Dmitri Ivanovitš (ven. Дмитрий Иванович, myös Дмитрий Угличский, Dmitri Uglitški; 29. lokakuuta (J: 19. lokakuuta) 1582 Moskova, Moskovan Venäjä – 25. toukokuuta (J: 15. toukokuuta) 1591 Uglitš, Moskovan Venäjä) oli Venäjän tsaarin Iivana IV Julman ja tämän epävirallisen kuudennen vaimon Maria Fjodorovna Nagajan poika, joka kuoli hämärissä oloissa veljensä Fjodor I:n hallitsijakaudella. Myöhemmin niin sanottuna sekasorron aikana Venäjällä ilmaantui useita ”Vale-Dmitrejä” eli vallantavoittelijoita, jotka väittivät olevansa hengissä säilynyt Dmitri Ivanovitš.
Elämä ja kuolema

Dmitri oli mahdollisesti veljensä Fjodor I:n laillinen kruununperijä, tosin ortodoksinen kirkko hyväksyi vain kolme avioliittoa,[lähde? ] ja Maria Nagaja oli Iivana IV:n seitsemäs vaimo. Iivana IV nai Maria Fjodorovna Nagajan vuonna 1580, mutta pian vaimosta tuli tsaarille epämieluisa.
Fjodor I:n ollessa tsaarina tosiasiallinen hallitsija oli tämän lanko, pajari Boris Godunov. Fjodorin tultua valtaistuimelle vuonna 1584 Dmitri lähetettiin äiteineen apanaasikaupunkiinsa Uglitšiin. Dmitri kuoli 15. toukokuuta 1591 hämärissä olosuhteissa, joko tapaturmaisesti leikkiessään veitsenheittoa epilepsiakohtauksen aikana tai Boris Godunovin surmauttamana. Pojat olivat heittäneet veistä sisällä tähtäämällä mahdollisimman lähelle lattiaan piirrettyä viivaa. Silminäkijät todistivat, että tsarevitš kaatui veitsen kanssa kohtauksen aikana ja kun häntä yritettiin auttaa ylös, veitsi tunkeutui hänen kaulaansa.
Poikansa ruumiin vierellä Maria Nagaja syytti Boris Godunovia tapahtuneesta ja nimesi murhan järjestäjiksi hovivirkamies Mihail Bitjagovskin, tämän pojan Danila Bitjagovskin ja veljenpojan Nikita Katšalovin sekä Osip Volohovin. Nagajan ja hänen sukulaistensa kutsusta kokoontuneet Uglitšin kaupunkilaiset kävivät käsiksi heihin ja Mihail Bitjagovskin läheiseen ystävään Danila Tretjakoviin. Kansa lynkkasi viisitoista väitettyä murhaajaa, mukaan lukien Mihail Bitjagovskin ja yhden Dmitrin leikkitovereista. Vasili Šuiskin johtama virallinen tutkinta päätyi siihen, että Dmitri oli puukottanut itseään kurkkuun. Myöhemmin Vasili Šuiski pyörsi puheensa ja väitti Boris Godunovin murhauttaneen Dmitrin.
Dmitri Ivanovitš haudattiin ensin Uglitšin Verikirkkoon. Hänen jäännöksensä siirrettiin vuonna 1606 juhlallisesti Arkkienkelin katedraaliin, johon vuonna 1628 hänelle pystytettiin näyttävä pyhäinjäännösalttari.
Dmitrin äidin myöhemmät vaiheet

Dmitrin äitiä Maria Fjodorovna Nagajaa syytettiin lynkkauksista ja poikansa turvallisuuden laiminlyömisestä. Hänet pakotettiin tekemään luostarilupaus nimellä nunna Marfa ja hänet suljettiin kaukaiseen Vyksan Nikolaos Ihmeidentekijän erämaaluostariin Vologdan alueelle 30 kilometrin päähän nykyisestä Tšerepovetsista. Hänet kutsuttiin vuosina 1604 ja 1605 Moskovaan tunnistamaan Vale-Dimitrejä, joista jälkimmäisen tunnistamisen hän myöhemmin perui. Maria Nagaja kuoli Moskovassa vuonna 1610 ja hänet haudattiin Kristuksen taivaaseenastumisen luostarin katedraaliin Kremliin. Hänen jäännöksensä siirrettiin vuonna 1929 kirkon purkutöiden edellä Arkkienkelin katedraaliin.
Aiheesta muualla

Kuvia tai muita tiedostoja aiheesta Dmitri Ivanovitš Wikimedia Commonsissa
Tsarevitš Dmitrin asuinpalatsi Uglitšissa, Vasilii Serebrenikovin piirros 1800-luvulta
Uglitšin palatsi nykyasussaan.
EWE

EWE (oikealta nimeltään Erkko Väisänen, s. 1980, Kotka) on suomalainen juontaja, tapahtumatuottaja ja rap-artisti.
Ura

EWE aloitti uransa tapahtumajärjestänä. Suurimpia Ewen järjestämiä tapahtumia on Sano Ääneen! Hämeenlinnassa.
EWE ensimmäinen suurempi artistina esiintyminen tapahtui vuonna 2013 silloin toimineen Tietosuus-kokoonpanon jäsenenä Elämä Lapselle -konsertissa Hartwall Areenalla. EWE on soolourallaan julkaissut viisi singleä, joista ensimmäinen oli vuonna 2017 ilmestynyt Miks Teit Noin. Laajempaa huomiota sai kuitenkin Ewen kolmas single Sä Muistat Sen Nimen. Ewen julkaisut ovat keränneetmilloin? yli 200 000 kuuntelua Spotifyssa. EWEn yksi merkittävimpiä esiintymisiä oli vuoden 2017 Blockfest.
EWE kampanjoi koulukiusaamista vastaan vuonna 2019. Hän asuu nykyisinmilloin? Espoossa. [lähde? ]
Diskografia > Singlet

Miks Teit Noin (2017)
Elämä on mennyt päin peetä (2017)
Sä Muistat Sen Nimen (2018)
Seilaillaan (2018)
Lähiönomi (2019)
Ector

Sir Kay näyttää mystisen miekan Sir Ectorille. Howard Pylen piirros vuodelta 1903.
Ector (myös Sir Ector, Hector tai Ectorius) on yksi pyöreän pöydän ritareista, joka esiintyy kuningas Arthuriin liittyvissä legendoissa. Ector on Kayn isä ja Arthurin kasvatusisä.
Tarinoiden mukaan Merlin antoi Arthurin Ectorin kasvatiksi, kuitenkaan kertomatta, kuka poika oli ja ketkä hänen vanhempansa olivat. Ector kasvatti Arthuria kuin omaa poikaansa, ja Arthurista tuli Kayn aseenkantaja.
Kun Arthur veti miekan kivestä ja todisti siten olevansa Englannin kruunun lainmukainen perijä, yritti Kay ottaa kunnian teosta. Ector kuitenkin näki poikansa valehtelevan. Tämän jälkeen Ector ja Kay vannoivat ensimmäisinä uskollisuudenvalan Arthurille ja pysyivät uskollisina hänelle loppuun asti.
Data General Nova

Nova oli Data Generalin valmistama 16-bittinen minitietokone, joka julkaistiin vuonna 1969. Tietokone oli suosittu laboratorioissa ja sitä myytiin 50 000 kappaletta.
Tietokone oli yhtiön ensimmäinen.
Tietokonetta käytettiin muun muassa EMI:n valmistamassa varhaisessa tietokonekerroskuvausjärjestelmässä.
Tietokoneelle julkaistiin useita seuraajia kuten Data General SuperNova ja Data General microNOVA.
Novasta ja microNOVA:sta kerrotaan muiden Data Generalin tietokonemallien ohella Tracy Kidderin teoksessa Koneen henki.
Aiheesta muualla

Data General NOVA Instruction Set Summary (englanniksi)
Data Generalin tietokoneiden dokumentaatiota bitsavers.org-palvelussa (englanniksi)
Durham

| Durham Durham |
| --- | --- |
 Durhamin katedraali ja linna.
 Lippu
 fiDurham 
 54°46′59″N, 1°34′01″W 
Valtio:  Yhdistynyt kuningaskunta
Osa:  Englanti
Hallintoalue:  Koillis-Englanti
Yhtenäishallintopiiri:  County Durham
Maantiede
Kokonaispinta-ala:  12,9 km²
Väestö
Väkiluku (2018):  53 717
Väestötiheys:  4 164 as./km²
 www.durhamcity.gov.uk 
Durham on noin 54 000 asukkaan kaupunki (city) County Durhamin yhtenäishallintopiirissä ja muodollisessa kreivikunnassa Koillis-Englannissa. Kaupunki on tunnettu normannien 1000-luvulla rakentamista Durhamin linnasta ja katedraalista, jotka kuuluvat nykyään Unescon maailmanperintöluetteloon. Durhamissa toimii myös Durhamin yliopisto.
Durham sijaitsee Wearjoen varrella. Kaupungin keskusta on kolmelta puolelta joen ympäröimä, ja koko kaupunkialue muodostuu kukkuloista. Sinne pääsee Lontoosta junalla kolmessa tunnissa. Kaupunkiin saavuttaessa rautatie kulkee loisteliaan Viktorian aikaisen viaduktin yli.
Durhamin kaupunki oli keskiajalla sotilaallisesti merkittävässä paikassa lähellä Skotlannin rajaa, ja sen piispalla oli suuret itsenäiset valtaoikeudet seitsemänsadan vuoden ajan. 1800-luvulla hiilikaivostoiminta oli alueen tärkein elättäjä. Alueella on myös lyijykaivoksia, sinapin kasvatusta ja muuta maanviljelyä sekä telakka.
Millburngaten sillalta näkyvissä Wearjoki, Durhamin katedraali ja linna.
Aiheesta muualla

Kuvia tai muita tiedostoja aiheesta Durham Wikimedia Commonsissa